નાલંદા વિશ્ર્વ વિદ્યાલયને સળગાવી મૂકનાર અને બંગાળ પર ઇસ્લામિક રાજ કાયમ કરનાર બખ્તિયાર ખિલજીને આસામનાં સંધ્યા નામના રાજાએ ૧૨૦૫માં ધૂળ ચટાવી હતી. ત્યાર બાદ ૧૨૨૮માં દિલ્હીનાં સુલતાન ઇલ્તમશનાં પુત્ર નાસિરુદ્દીનએ આસામ પર આક્રમણ કર્યું છતાં તે આસામની એક ઇંચ જમીન જીતી ન શક્યો. આસામના વીર સપૂતોને હાથે મૃત્યુ પામ્યો. ૧૩૧૩માં મુહમ્મદ તુગલકે એક લાખનાં સૈન્ય સાથે અસમ પર આક્રમણ કરી દીધું હતું. એ સમયે ત્યાં દુર્લભ નારાયણસિંહનું રાજ હતું. ૧ લાખની સેના છતાં પણ મુહમ્મદ તુઘલકને એવી તો કારમી હાર સહન કરવી પડી કે તેણે આજીવન આસામ સામે આંખ ઊંચી કરી જોવાની હિમ્મત નથી કરી. ૧૪૦૦-૧૪૧૫માં આસામનાં ‘શુક્રાક’ નામના રાજાએ સુલતાન ગિયાસુદ્દીન આઝમશાહને હરાવ્યો હતો. ૧૫૩૩માં મુસ્લિમ સેનાપતિ તુર્બાક દ્વારા ‘સુહુમ્ભુંગ’ નામના રાજાના સમયમાં આસામ પર કર્યું, પરંતુ તુર્બાકને પોતાનો જીવ ખોવો પડ્યો. ઔરંગઝેબે પણ પોતાના શાસનકાળમાં અસમ પર બાર-બાર વખત આક્રમણ કર્યું હતું. પરંતુ અસમને જીતી શક્યો નહતો. ૧૬૯૨માં રાજા ‘રત્નધ્વજે’ મુસ્લિમ સેનાને રંગમાટી યુદ્ધમાં હરાવી હતી. આ આક્રમણ અસમ પર મુસ્લિમોનું અંતિમ આક્રમણ હતું. ત્યાર બાદ મુસ્લિમ શાસકોએ અસમ તરફ જવાનો વિચાર હંમેશા માટે છોડી દીધો હતો.